open-index/open-wikipedia-markdown huggingface dataset:
Deportivo Toluca F.C.

***Deportivo Toluca Fútbol Club S.A. de C.V.***, pazīstams kā ***Club Deportivo Toluca***, ir profesionāls Meksikas futbola klubs no Tolukas, kas piedalās Meksikas augstākajā futbola līgā jeb *[[Liga MX]]*.

Klubs ir dibināts 1917. gadā un tas savas mājas spēles aizvada *[[Estadio Nemesio Díez]]* stadionā, kurā ir 27 273 skatītāju vietas.

*Toluca* ir izcīnījusi 10 Meksikas augstākās līgas titulus, padarot to par trešo veiksmīgāko komandu valstī aiz *[[Club América]]* (13) un ''Guadalajara'' (12). Klubs ir arī izcīnījis divas Meksikas kausa un divas CONCACAF Čempionu līgas trofejas.

## Sasniegumi

* **Primera División / Liga MX**
** **Uzvarētāji (10):** 1966–67, 1967–68, 1974–75, Verano 1998, Verano 1999, Verano 2000, Apertura 2002, Apertura 2005, Apertura 2008, Bicentenario 2010
* **Copa México / Copa MX**
** **Uzvarētāji (2):** 1955–56, 1988–89
* **Campeon de Campeones**
** **Uzvarētāji (4):** 1967, 1968, 2003, 2006
* **Segunda División / Liga Premier**
** **Uzvarētāji (1):** 1952–53
* **CONCACAF Champions' Cup / Champions League**
** **Uzvarētāji (2):** 1968, 2003

## Ārējās saites

*
Club Tijuana

***Club Tijuana Xoloitzcuintles de Caliente***, pazīstams kā ***Tijuana*** vai pēc iesaukas ***Xolos***, ir profesionāls Meksikas futbola klubs no Tihuana, kas piedalās Meksikas augstākajā futbola līgā jeb *[[Liga MX]]*.

Klubu 2007. gadā dibināja Horhe Hanks. Kluba logo ir attēlots viņa *xoloitzcuintle* (Meksikāņu kailais suns) šķirnes suns Ermoso. Klubs savas mājas spēles aizvada *[[Estadio Caliente]]* stadionā, kurā ir 26 158 skatītāju vietas. Klubs vienu reizi ir uzvarējis Meksikas augstākajā līgā.

## Sasniegumi

* **Liga MX**
** **Uzvarētāji (1):** Apertura 2012
* **Liga de Ascenso**
** **Uzvarētāji (1):** Apertura 2010

## Atsauces

## Ārējās saites

*
Jamdena

**Jamdena** () ir sala Indonēzijā, Moluku salu arhipelāgam piederošo Tanimbaras salu galvenā sala. Administratīvi ietilpst Moluku provinces Tanimbaras salu apriņķī. Lielākā apdzīvotā vieta ir apriņķa centrs Saumlaki salas dienvidu galā.

## Ģeogrāfija
Sala izvietojusies Indonēzijas austrumdaļā. Ziemeļrietumos to apskalo Bandas jūra, dienvidaustrumos — Arafuru jūra. Rietumu piekrastē daudzas mazākas salas. Sala zema, veidota no Terciāra nogulumiežiem, apjozta ar koraļļu rifiem. Salā valda tropiskais klimats. Ainavā dominē tropiskie lietusmeži.

## Atsauces

## Ārējās saites
Stūķu ala

thumb|Stūķu alas ieeja 2023. gada maijā
thumb|Skats Stūķu alas dziļumos
**Stūķu ala** ir ala Cēsu novada Drabešu pagastā, garākā ala Amatas baseinā. Ala ir izveidojusies gaiši irdenā devona Amatas svītas smilšakmenī.

Alai bija šaura ieeja, tā bija zema un mālaina, bet pa gadiem tā bija palikusi lielāka. Pēc Anša Opmaņa veiktajiem mērījumiem šīs alas visu eju kopgarums bija 43 metri, bet pēc 2022. gada atrakšanas alas garums bija 40 metri. Iekšpusē lielākajai telpai griestu augstums ir 4,5 metri (mērīta 2002. gadā). Alā ir avots, tādēļ tā turpina attīstīties.

Atrasties alā ir bīstami, jo tā ir izveidojusies irdenā un nenoturīgā smilšakmenī, kas var nobrukt jebkurā brīdī. 2007 gadā bija ievērojams nobrukums. Nobrukumu dēļ alai izveidojās divas ieejas, bet alas garums samazinājās par 6—8 metriem. Tagad alai atkal ir viena ieeja. Alu atklāja Sandis Laime 2002 gadā.

Gunta Eniņa grāmatā "Latvijas alas" šo alu autors nosaucis par nāvinieku alu bīstamības dēļ.

## Atsauces

## Ārējās saites
Tērstona sala

**Tērstona sala** () ir ar ledu klāta neapdzīvota sala Antarktīdā, Dienvidu okeānā, trešā lielākā Antarktikas sala. Izvietojusies Elsvērta Zemes piekrastē,  platais ar Ebota šelfa ledāju pildītais Pīkoka šaurums to atdala no Eitsa krasta. Ziemeļos salas krastus apskalo Belinshauzena jūra, bet rietumos — Amundsena jūra. 

Sala izstiepta austrumu—rietumu virzienā  garumā. Salas asi veido Vokera kalni ar augstāko virsotni Hovela kalnu 750 m vjl. Ziemeļu krasts stipri izrobots ar piecām lielām pussalām, starp kurām jūrā noplūst ledāji. Dienvidu krasts līdzenāks, tajā atbalstās šelfa ledājs.

Salu 1940. gada 27. februārī atklāja amerikāņu admirāļa Ričarda Bērda ekspedīcija un nodēvēja to par godu tekstilrūpniekam V. Herisam Tērstonam (*W. Harris Thurston*), Antarktisko ekspedīciju sponsoram un vēja drošā «Bērda auduma» izstrādātājam. Sākotnēji uzskatīta par pussalu un tikai 1960. gadā noteikta kā sala.

## Atsauces

## Ārējās saites
In the Loop

***In the Loop*** ir 2009. gada Apvienotās Karalistes satīriska melnā kinokomēdija, kuras režisors ir Armando Jenuči. Filmā galvenās lomas atveido Pīters Kapaldi, Toms Holanders, Kriss Adisons, Džeimss Gandolfīni, Mimi Kenedija, Džīna Makkī, Stīvs Kugans un Zehs Vuds. Filma ir atvasinājums BBC komēdijseriālam *[[The Thick of It]]*.

Filma ir politiska satīra par britu un amerikāņu politiķiem, kuri cenšas novērst karu.

Filmas *In the Loop* pirmizrāde notika  Sandensas kinofestivālā. Filma saņēma pozitīvas kritiķu atsauksmes un tika nominēta Amerikas Kinoakadēmijas balvai kategorijā "Labākais adaptētais scenārijs".

## Atsauces

## Ārējās saites
Ministry of Fear

***Ministry of Fear*** ir 1944. gada ASV *[[film noir]]* filma, kuras režisors ir Frics Langs. Filmā galvenās lomas atveido Rejs Millands un Mārdžorija Reinoldsa. Filma balstīta uz Greiema Grīna 1943. gada romānu ar tādu pašu nosaukumu.

Filmas darbība norisinās zibenskara laikā Lielbritānijā un stāsta par vīrieti, kurš tikko izlaists no garīgi slimo patvēruma un tiek iesaistīts slepenā nacistu spiegu plānā.

Filmas *Ministry of Fear* pirmizrāde notika  un to izplatīja *[[Paramount Pictures]]*. Filma saņēma pozitīvas kritiķu atsauksmes.

## Atsauces

## Ārējās saites
Masatlana

**Masatlana** () ir pilsēta Meksikas rietumos, Sinaloas štatā. Pilsēta atrodas Klusā okeāna krastā. 2017. gadā pilsētā dzīvoja 502 547 iedzīvotāji.

Vārds *Mazatlán* navatlu valodā nozīmē "briežu vieta". Pilsētu 1531. gadā dibināja spāņu konkistadori un Amerikas pamatiedzīvotāji. 19. gadsimta vidū pilsētā ieradās liela grupa imigrantu no Vācijas. Laika gaitā Masatlana kļuva par ostas pilsētu, importējot aprīkojumu netālu esošajām zelta un sudraba raktuvēm. No 1859. līdz 1873. gadam Masatlana bija Sinaloa štata galvaspilsēta. Vācu imigranti ietekmēja arī vietējo mūziku *banda*, kas tiek bieži salīdzināta ar bavāriešu tautas mūziku. Pilsēta mūsdienās ir arī populārs tūristu galamērķis, tur esošo kūrortu un muzeju un mākslas galeriju dēļ.

## Sports
Pilsētā bāzējas futbola klubs ''Mazatlán''.

## Atsauces

## Ārējās saites

* Mājaslapa
Agvaskaljentesa (pilsēta)

**Agvaskaljentesa** () ir pilsēta Meksikā, Agvaskaljentesas štata galvaspilsēta un lielākā pilsēta. 2012. gadā pilsētā dzīvoja 934 424 iedzīvotāji.

Pilsēta tika dibināta 1575. gadā, Čičimekas indiāņu teritorijā. Pilsētas nosaukums nāk no vārdiem *Aguas Calientes* (karstie ūdeņi), jo pilsētas tuvumā atrodas vairāki termālie avoti. Pilsēta laika gaitā kļuvusi par nozīmīgu lauksaimniecības, kalnrūpniecības, dzelzceļa un tekstilrūpniecības centru. Mūsdienās pilsētā atrodas arī vairāki automobiļu un elektrotehnikas uzņēmumi. Pilsētā atrodas lielākās Renault-Nissan ražotnes Latīņamerikā, kā arī Nissan un Mercedes kopīgā fabrika, kas veido lielu japāņu kopienu pilsētā.

## Sports
Pilsētā bāzējas futbola klubs ''Club Necaxa''.

Pilsētā atrodas velotreks, kurā optimālo apstākļu dēļ (lielā augstuma virs jūras līmeņa dēļ zemāks gaisa spiediens, kas rada mazāku gaisa pretestību) uzstādīti daudzi treka riteņbraukšanas sacensību rekordi, to skaitā arī vairāki stundas rekordi.

## Atsauces

## Ārējās saites

* Mājaslapa
Torreona

**Torreona** () ir pilsēta Meksikā, Koavilas de Saragosas štatā. 2021. gadā pilsētā dzīvoja 735 340 iedzīvotāji. Savukārt pilsētas aglomerācijā dzīvo 1 497 734 iedzīvotāji, padarot to par apdzīvotāko štatā un devīto apdzīvotāko valstī. Pilsēta ir nozīmīgs ekonomikas un rūpniecības centrs.

Sākotnēji pilsētas teritorija bija lopkopības centrs. Pateicoties apūdeņošanai, pilsēta kļuva par nozīmīgu lauksaimniecības un kokvilnas pārstrādes centru. 20. gadsimta vidū tā kļuva par nozīmīgu rūpniecības centru. Pilsētā ir attīstīta tekstilizstrādājumu, apģērbu un metāla apstrādes rūpniecība.

## Sports
Pilsētā bāzējas futbola klubs ''Santos Laguna''.

## Atsauces

## Ārējās saites

* Mājaslapa
Tidore (pilsēta)

**Tidore Kepulauana** ( — ‘Tidores salas’) ir pilsēta Indonēzijā, Ziemeļmoluku provinces otra lielākā pilsēta. Aizņem Tidores, Mares un Maitaras salas (kopā 150,12 km², 64 548 iedzīvotāji), kā arī Obi teritoriju Halmaheras salas rietumos (kopā 1400,25 km², 49 932 iedzīvotāji) ar provinces galvaspilsētu Sofifi. Faktiskais pilsētas centrs ir Soasio Tidores salas austrumu krastā. Vēsturiski Soasio un sala kopumā bija Tidores sultanāta centrs.

## Atsauces

## Ārējās saites
Vivarium

***Vivarium*** ir 2019. gada Īrijas, Beļģijas un Dānijas kopražojuma zinātniskā fantastikas filma, kuras režisors ir Lorkans Finegans. Filmā galvenās lomas atveido Imodžena Putsa un Džesijs Aizenbergs.

Filma stāsta par jaunu pāri, kuri, meklējot ideālo māju, nokļūst ieslodzījumā noslēpumainā labirintam līdzīgā identisku māju apkaimē.

Filmas *Vivarium* pirmizrāde notika  Kannu kinofestivālā. Filma saņēma pozitīvas kritiķu atsauksmes.

## Atsauces

## Ārējās saites
Toluka

**Toluka de Lerdo** () ir pilsēta Meksikā, Mehiko štatā. 2020. gadā pilsētā dzīvoja 910 608 iedzīvotāji. Savukārt pilsētas aglomerācijā dzīvo 2 347 692 iedzīvotāji, padarot to par piekto apdzīvotāko aglomerāciju valstī. Pilsēta ir Mehiko štata galvaspilsēta.

Pilsēta atrodas aptuveni 63 kilometrus uz rietumiem no Mehiko. Pilsētas straujā izaugsme lielā mērā izriet no tuvumā esošās galvaspilsētas.

## Sports
Pilsētā bāzējas futbola klubs ''Deportivo Toluca''.

## Atsauces

## Ārējās saites

* Mājaslapa
Kārnija sala

**Kārnija sala** () ir ar ledu klāta neapdzīvota sala Antarktīdas piekrastē, ceturtā lielākā Antarktikas sala. Izvietojusies Geca šelfa ledājā Amundsena jūras piekrastē starp Saipla salu rietumos un Raita salu austrumos. Šelfa ledājs to atdala no Bakuta krasta Mērijas Bērdas zemē.

Nodēvēta par godu amerikāņu Kara flotes admirālim Robertam Kārnijam (*Robert Bostwick Carney*), kurš bija viens no Antarktīdas izpētes operācijas *[[Deep Freeze]]* (1955—1956) vadītājiem.

## Atsauces

## Ārējās saites
Sānu jauktais kauls

thumb|270px|MxL izvietojums (iekrāsots ar sarkanu).
**Sānu jauktais kauls** (*Mixilaterale*) saīsinājumā (**MxL**) ir pāra bruņu plātnes, kas no labās un kreisās puses klāj antiarhu rumpja muguras puses aizmugurējo sānu daļu, un kopā ar citiem rumpja kauliem veido rumpja vidukļa kārbu. MxL ir izveidojies, saaugot kopā diviem kauliem — pakaļējam sānu-muguras kaulam (PDL) un pakaļējam sānu kaulam (PL). Saaugšanas pakāpe dažādiem antiarhiem ir atšķirīga. Asterolepjiem un botriolepjiem kauli saaug pilnībā un uz iekšējās virsmas saaugšanas šuve nav pamanāma. Uz ārējās virsmas ir vērojama vaga, jo starp šiem abiem kauliem iet zivju sānu līnija. Bisakantiem PDL un PL ir saauguši tikai īsā posmā kaula aizmugurējā daļā. Remigolepjiem un agrīnajiem antiarhiem šie kauli vispār nesaaug un sānu jaukto kaulu neveido. Piemēram, asterolepjiem šo kaulu saaugšana notiek augšanas procesā, un juvenīlajām formām PDL un PL kauli nav vēl saauguši.

MxL mediāli robežojas priekšā ar priekšējo vidējo muguras kaulu (AMD), bet aizmugurē ar pakaļējo vidējo muguras kaulu (PMD). Gar priekšējo malu MxL robežojas ar priekšējo sānu-muguras kaulu (ADL) augšdaļā un priekšējo vēdera-sānu kaulu (AVL) apakšdaļā. Gar apakšējo malu MxL robežojas ar pakaļējo vēdera-sānu kaulu (PVL). Saskares punktos, kur saskaras šuves ar dažādiem kauliem, uz MxL veidojas stūri. Lielākajai antiarhu daļai muguras-sānu riba (*dlr*), kas šķir vidukļa kārbas muguras sienu no sānu sienas, iet virs sānu līnijas kanāla, un tikai bisakantiem tā atrodas uz PL plātnes zem sānu līnijas.

Plātnes saaugšanas šuve ar citiem rumpja kauliem ir samērā plata un gluda. Parasti pārējie vidukļa kārbas kauli uzguļ MxL plātnei, taču atsevišķiem antiarhiem (remigolepjiem, botriolepjiem, bisakantiem, gerdalepjiem) uz AMD kaula aizmugurējās daļas var uzgult virsū MxL plātnes šuve. MxL stūros saaugšanas šuve ir šaura, bet tālāk starp stūriem tā paplatinās. Tāpat arī kaula aizmugurē no stūriem tā paplatinās līdz vietai, kur iet aizmugurējais šķērseniskais ķīlis, un aiz tā strauji sašaurinās, bet pie aizmugurējās malas izzūd.

## Atsauces
Doksiciklīns

**Doksiciklīns** ir plaša spektra tetraciklīnu klases antibiotika, ko lieto baktēriju un noteiktu parazītu izraisītu infekciju ārstēšanai. To lieto bakteriālas pneimonijas, pinnes, hlamīdiju infekciju, Laima slimības, holēras, tīfa un sifilisa ārstēšanai. To lieto arī malārijas profilaksei kombinācijā ar hinīnu. Doksiciklīnu var lietot iekšķīgi vai injicējot vēnā (IV).

Biežākās blakusparādības ir caureja, slikta dūša, vemšana, sāpes vēderā un paaugstināts saules apdegumu risks. Lietošana grūtniecības laikā nav ieteicama. Tāpat kā citi tetraciklīnu klases līdzekļi, tas vai nu palēnina baktēriju attīstību, vai iznīcina tās, kavējot bakteriālo olbaltumvielu ražošanu. Tas nogalina malārijas izraisītājus, vēršoties pret plastīdas veida organellu — apikoplastu.

Doksiciklīns tika patentēts 1957. gadā un nonāca komerciālā lietošanā 1967. gadā. Tas ir iekļauts Pasaules Veselības organizācijas svarīgāko zāļu sarakstā. Doksiciklīns ir pieejams kā patentbrīvais medikaments. 2020. gadā tās bija 79. visbiežāk izrakstītās zāles Amerikas Savienotajās Valstīs ar vairāk kā 9miljons recepšu.

## Atsauces
Kvēpenes ala

thumb|Kvēpenes alas iekšpuse (2022)
**Kvēpenes ala** ir ala Cēsu novada Raiskuma pagastā. Tā atrodas Gaujas labā pamatkrasta piekājē lejpus Kvēpenes pilskalnam, 6 km lejpus Cēsu tilta. Ala ir izveidojusies sarkanīgā devona Gaujas svītas smilšakmenī. Ala atrakta, iztīrīta un izmērīta 1990. gadā, tās kopgarums bija ap 60 metriem.Tīrīšanas darbos piedalijās apmēram 25 cilvēki, tostarp Guntis Eniņš, Andris Grīnbergs un Ansis Ompanis. Līdzās galvenajai ieejai alā var iekļūt vēl pa divām ejām, viena atrodas mazliet uz augšu alai un ir mazliet šahtveidīga, otra ir daudz šaurāka, ejas augstums ir 30—50 cm.

10 metrus augšpus no Kvēpenes alas atrodas neliela nišveidīga ala, **Mazā Kvēpenes ala**. Kopā ar 2 metru garo sāna eju šīs alas garums ir 4,5—5 metri, platums 2,5 metri un ieejas augstums 1,2 metri. Apmēram 1 km lejpus Kvēpenes alas iepretim Gaujas asajām līkumam Gaujas labajā pamatkrastā atrodas **Kvēpenes Meža ala**, garums 4 metri, platums pie ieejas ir 2,4 metri un augstums pie ieejas ir 1,6 metri.

## Atsauces

## Ārējās saites
Cisleitānija

**Cisleitānija**, (vācu: *Cisleithanien*) oficiālais nosaukums **Impērijas padomē pārstāvētās karalistes un zemes** (vācu: *Die im Reichsrat vertretenen Königreiche und Länder*), bija nosaukums vienai no divām galvenajām Austroungārijas daļām no 1867. līdz 1918. gadam. Cisleitānija aptvēra zemes, kas bija tieši pakļautas Austrijas imperatora kronim, bet Transleitānija — Ungārijas karaļa kronim pakļautās zemes.

## Nosaukuma izcelsme
Leitas upe kopš 1867. gada kompromisa sadalīja Austroungāriju divās lielās daļās pēc Leitas nosaukuma — Cisleitānijā (*šaipus Leitas*, Austrijas daļā) un Transleitānijā (*otrpus Leitas*, Ungārijas daļā).

## Valsts sastāvdaļas
Cisleitānijā ietilpa:

* Augšaustrijas erchercogiste (*Erzherzogtum Österreich ob der Enns*) (centrs Linca)
* Bohēmijas Karaliste (*Königreich Böhmen*) (centrs Prāga)
* Dalmācijas Karaliste (*Königreich Dalmatien*) (centrs Zara, tagad Zadara)
* Galīcijas un Lodomērijas Karaliste (*Königreich Galizien und Lodomerien*) (centrs Lemberga, tagad Ļviva)
* Lejasaustrijas erchercogiste (*Erzherzogtum Österreich unter der Enns*) (centrs Vīne)
* Bukovinas hercogiste (*Herzogtum Bukowina*) (centrs Černovice, tagad Čerņivci)
* Karintijas hercogiste (*Herzogtum Kärnten*) (centrs Klāgenfurte)
* Karniolas hercogiste (*Herzogtum Krain*) (centrs Laibaha, tagad Ļubļana)
* Zalcburgas hercogiste (*Herzogtum Salzburg*) (centrs Zalcburga)
* Silēzijas hercogiste (*Herzogtum (Österreichisch) Schlesien*) (centrs Tropava, tagad Opava)
* Štīrijas hercogiste (*Herzogtum Steiermark*) (centrs Grāca)
* Morāvijas markgrāfiste (*Markgrafschaft Mähren*) (centrs Brinna, tagad Brno)
* Tiroles grāfiste (*Gefürstete Grafschaft Tirol*) (centrs Insbruka)
* Austrijas piejūra (*Küstenland*) (centrs Trieste)
* Forarlberga (*Vorarlberg*) (centrs Brēgenca)

### Pēc 1918. gada
Valstis, kuras ieguva teritorijas no Cisleitānijas:

* Polija (neatkarīga no 1918. gada 11. novembra) — Galīciju
* Čehoslovākija (pasludināja neatkarību 1918. gada 28. oktobrī) — Bohēmiju, Morāviju un Čehu Silēziju
* Rumānija — 1918. gada 1. decembrī pievienoja Bukovinu
* Serbu, Horvātu un Slovēņu karaliste (no 1929. gada Dienvidslāvija) — 1918. gada 1. decembrī pievienoja Dalmāciju un Karniolu, kā arī Karintijas un Štīrijas dienvidu daļas
* Itālija — pēc Senžermēnas līguma 1919. gada 10. septembrī pievienoja Dievidtiroli un Austriešu piejūru

## Cisleitānijas teritorija mūsdienās

* Austrija — lielākā daļa valsts, izņemot Burgenlandi
* Čehija — visa valsts
* Horvātija — Istra un Dalmācija
* Melnkalne — Kotoras līča apkaime
* Itālija — Trentīno-Alto Adidže un Friuli-Venēcija Džūlija
* Polija — Mazpolijas un Piekarpatu vojevodiste
* Rumānija — Sučavas žudecs
* Slovēnija — lielākā daļa valsts, izņemot Prekmurji
* Ukraina — Čerņivcu, Ivanofrankivskas, Ļvivas un Ternopiļas apgabali

## Atsauces
Baratdajas salas

**Baratdajas salas** ( — ‘dienvidrietumu salas’) ir salu grupa Indonēzijā, Mazo Zunda salu arhipelāgā. Administratīvi ietilpst Moluku provincē, kopā ar Leti salām un Babaras salām veido Dienvidrietumu Moluku apriņķi.

## Ģeogrāfija
Salas izvietojušās Indonēzijas dienvidaustrumos Bandas jūrā. Sastāv no 20 salām, lielākā sala ir Vetara (2629 km²), salu grupā ietilpst vēl Romanga (168,2 km²) ar apkārtējām salām, Damaras salas (218 km²), Nila, Serua un Manuka. Salas vulkāniskas izcelsmes, kalnainas, bieži apjoztas ar koraļļu rifiem. Augstākais punkts ir Lalaitu (1412 m vjl) Vetaras salā. Salās valda tropiskais klimats. Ainavā dominē tropiskie lietusmeži.

## Atsauces

## Ārējās saites
Vetara

**Vetara** () ir sala Indonēzijā, Mazo Zunda salu arhipelāgam piederošo Baratdajas salu grupas lielākā sala. Administratīvi ietilpst Moluku provinces Dienvidrietumu Moluku apriņķī. Lielākās apdzīvotās vietas ir pagastu centri Liopa, Ilvaki, Vasiri, Masapuna un Arvala; tās pa salas perimetru savieno autoceļš.

## Ģeogrāfija
Sala izvietojusies Indonēzijas dienvidaustrumos Bandas jūrā, Baratdajas salu rietumu galā. Vetaras šaurums dienvidos to atdala no Timoras, Ombai šaurums rietumos — no Aloras, bet Romanas šaurums austrumos — no Romanas salas. Vetaras ziemeļrietumu un rietumu piekrastē mazās Liranas un Reonas saliņas. Sala vulkāniskas izcelsmes, kalnaina. Augstākais punkts ir Lalaitu (1412 m vjl) salas austrumos. Salā valda tropiskais klimats. Ainavā dominē tropiskie lietusmeži.

## Atsauces

## Ārējās saites
Bills Naijs

**Viljams Frānsiss Naijs** (; dzimis ) ir angļu aktieris. Savas karjeras laikā saņēmis vairākus apbalvojumus, tai skaitā divas BAFTA balvas un Zelta globusa balvu, kā arī ticis nominēts Amerikas Kinoakadēmijas balvai un Tony balvai.

Savu teātra aktiera karjeru sācis Liverpūlē, bet 1977. gadā debitējis arī uz Karaliskā Nacionālā teātra skatuves Londonā. 1980. un 1990. gados kļuvis par atpazīstamu teātra aktieri. 2006. gadā piedzīvojis debiju arī uz Brodvejas skatuves.

Vienas no Naija pirmajām kinolomām bija komēdijās *[[Still Crazy]]* (1998) un *[[Blow Dry]]* (2001). Plašu atpazīstamību guvis, piedaloties Ziemassvētku romantiskajā komēdijā "Tāda ir mīlestība" (2003). Par šo lomu viņš saņēma BAFTA kino balvu. Vēlāk attēlojis lomas filmu ciklos "Karību jūras pirāti" un "Tumsas pasaule" (*Underworld*). Piedalījies arī filmās "Šons un miroņi" (2004), "Galaktikas ceļvedis stopētājiem" (2005), "Uzticīgais dārznieks" (2005), "Piezīmes par kādu skandālu" (2006), "Krutie kruķi" (2007), "Valkīra" (*Valkyrie*, 2008), "Harijs Poters un Nāves dāvesti: Pirmā daļa" (2010), "Vislabākā eksotiskā viesnīca Kliņģerīte" (2011), "Ir laiks" (2013), "Emma" (*Emma*, 2020). Par lomu filmā "Dzīve" (2022) nominēts Amerikas Kinoakadēmijas balvai kategorijā "Labākais aktieris galvenajā lomā".

Par lomu *[[BBC One]]* seriālā *[[State of Play (seriāls)|State of Play]]* (2003) saņēmis BAFTA televīzijas balvu. Savukārt par lomu *BBC* filmā *[[Gideon's Daughter]]* (2007) saņēmis Zelta globusa balvu.

## Ārējās saites
Džons Stērdžiss

**Džons Eliots Stērdžiss** (, dzimis , miris ) bija amerikāņu kinorežisors.

Starp Stērdžisa pazīstamākajām filmām ir vesterni *[[Bad Day at Black Rock]]* (1955), *[[Gunfight at the O.K. Corral]]* (1957) un "Lieliskais septiņnieks" (1960), kara filma "Lielā bēgšana" (1963) un trilleris *[[Ice Station Zebra]]* (1968). Par filmu *Bad Day at Black Rock* nominēts Amerikas Kinoakadēmijas balvai kategorijā "Labākais režisors".

2013. gadā "Lieliskais septiņnieks", bet 2018. gadā *Bad Day at Black Rock* iekļautas ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīgas filmas".

## Atsauces

## Ārējās saites
Tupinambarana

**Tupinambarana** () ir liela upju sala Amazones upē Brazīlijā, otra lielākā zināmā upju sala pasaulē. Administratīvi ietilpst Amazonasas štatā. Salu veido Amazone, tās atteka Parana du Uraria, kā arī tās pietekas Madeira, Sukunduri, Abakašisa u.c. Faktiski Tupinambarana ir četru salu grupa, kur atsevišķās salas daļas atdala dabīgas caurtekas. Salas reljefs zems, purvains. Lielākā daļa klāta ar mežu. Lielākā apdzīvotā vieta ir Parintinsa salas austrumu galā.

Nosaukta pēc tupinambaranu indiāņu cilts.

## Atsauces

## Ārējās saites
Argentinos Juniors

***Asociación Atlética Argentinos Juniors*** ir profesionāls Argentīnas sporta klubs no Buenosairesas. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

*Argentinos Juniors* ir dibināts 1904. gadā un savas mājas spēles aizvada ''Estadio Diego Armando Maradona'' stadionā, kurā ir 26 000 skatītāju vietas. Tas ir viens no pazīstamākajiem Argentīnas futbola klubiem. Komanda ir trīs reizes uzvarējusi Argentīnas augstākajā futbola līgā, kā arī ir viena no astoņām Argentīnas komandām, kas ir uzvarējusi ''Copa Libertadores''.

*Argentinos Juniors* komandā uzauga un savas pirmās sezonas aizvadīja Djego Maradona.

## Sasniegumi

* **Primera División (3):** 1984 Metropolitano, 1985 Nacional, 2010 Clausura
* **Primera B Nacional (2)**: 1996–97, 2016–17

* **Primera B (3)**: 1940, 1948, 1955

* **Copa Libertadores (1)**: 1985

* **Copa Interamericana (1)**: 1985

## Ārējās saites

* 
*
Atlético Tucumán

***Club Atlético Tucumán*** ir profesionāls Argentīnas sporta klubs no Sanmigelas de Tukumanas. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

*Atlético Tucumán* ir dibināts 1902. gadā un savas mājas spēles aizvada *[[Estadio Monumental José Fierro]]* stadionā, kurā ir 35 200 skatītāju vietas.

Klubam ir komandas arī šādos sporta veidos: basketbolā, šahā, lauka hokejā, rokasbumbā, telpu futbolā un karatē.

## Sasniegumi

### Nacionālā līmenī

* **Primera B Nacional (2)**: 2008–09, 2015
* **Torneo Argentino A (2)**: Clausura 2004, 2007–08

### Reģionālā līmenī

* **Federación Tucumana (21)**: 1920, 1921, 1924, 1927, 1930, 1935, 1937, 1938, 1942, 1951, 1957, 1958, 1959, 1960, 1961, 1962, 1963, 1964, 1972, 1973, 1975
* **Liga Tucumana (7)**: 1977, 1978, 1979, 1983, 1986, 2003, 2016
* **Torneo de Competencia (8)**: 1926, 1939, 1944, 1945, 1946, 1951, 1953, 1957
* **Campeonato de Honor (13)**: 1935, 1936, 1937, 1938, 1939, 1944, 1952, 1954, 1956, 1957, 1958, 1959, 1963
* **Campeonato de Campeones de la República (1)**: 1959

## Ārējās saites

*
Intelsat IV F-7

***Intelsat IV F-7*** bija starpvalstu organizācijas *[[Intelsat]]* sakaru pavadonis. Orbītā tas tika palaists . Pavadonis nodrošināja sakarus Atlantijas okeāna reģionā, vēlāk virs Indijas un Klusā okeāna līdz 1984. gada februārim.

Kosmisko aparātu izgatavoja ASV uzņēmums *[[Hughes Aircraft]]* uz platformas *[[HS-312]]* bāzes. Tas bija cilindra formas, stabilizācija tika nodrošināta ar rotāciju ap centrālo asi. *Intelsat IV* bija apgādāts ar 12 C joslas raiduztvērējiem, kas varēja nodrošināt 6000 telefona zvanus vai 12 vienlaicīgus krāsu televīzijas kanālus vai jauktu sakaru plūsmu, ietverot arī datu un faksa pārraidi. Pavadoņa plānotais darbības laiks bija 7 gadi.

## Lidojuma gaita
*Intelsat IV F-5* tika palaists  22:57:02 *[[Universālais koordinētais laiks|UTC]]* ar nesējraķeti *[[Atlas SLV-3C Centaur-D]]* no Kanaveralas zemesraga Gaisa spēku stacijas starta laukuma *LC-36B*. No ģeosinhronās pārejas orbītas pavadonis ar savu dzinēju *SVM-4A* sasniedza ģeosinhrono orbītu.

Kosmiskais aparāts tika izvietots virs Atlantijas okeāna punktā 30 grāds rietumu garuma. No 1976. līdz 1980. gadam tas bija pozīcijā 1° R. No 1980. līdz 1981. gadam tas bija virs Indijas okeāna punktā 56° austrumu garuma. No 1981. līdz 1982. gadam tas bija virs Klusā okeāna pozīcijā 179° A. 1982. gadā tas tika pārvietots virs Atlantijas okeāna uz punktu 53 grādi rietumu garuma.

1984. gada 23. februārī tika pārtraukta *Intelsat IV F-7* ekspluatācija. Pēc tam tas nekontrolēti dreifēja ģeosinhronā orbītā uz rietumiem aptuveni 4,06 grādi dienā.

## Ārējās saites
* Intelsat-4 Gunter's Space Page, 
* Intelsat 4 Encyclopedia Astronautica,
Saipla sala

**Saipla sala** () ir ar ledu klāta neapdzīvota sala Antarktīdas piekrastē. Izvietojusies Geca šelfa ledājā Amundsena jūras piekrastē starp Dīna salu rietumos un Kārnija salu austrumos. Šelfa ledājs to atdala no Bakuta krasta Mērijas Bērdas zemē.

Salas ziemeļu galā atrodas potenciāli aktīvs vulkāns Saipla kalns (3110 m vjl).

Noteikta kā sala šelfa ledājā 1960. gados pēc ASV Ģeoloģijas dienesta veiktās aerofotografēšanas rezultātiem. Sala un kalns nodēvēti par godu amerikāņu polārpētniekam Polam Saiplam (*Paul Allman Siple*) — Ričarda Bērda antarktiskās ekspedīcijas dalībniekam un Amundsenskotas-Sautpolas polārstacijas zinātniskajam vadītājam Starptautiskā ģeofizikas gada laikā.

## Atsauces

## Ārējās saites
Club Atlético Banfield

***Club Atlético Banfield*** ir profesionāls Argentīnas sporta klubs no Banfīldas apgabala, Buenosairesas aglomerācijā. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

*Banfield* 1896. gadā dibināja britu imigranti. Klubs savas mājas spēles aizvada ''Estadio Florencio Sola'' stadionā, kurā ir 34 901 skatītāju vietas. Klubs savu līdz šim vienīgo Argentīnas augstākās līgas titulu izcīnīja 2009. gadā. Klubam lielākā sāncensība ir izveidojusies ar ''Lanús'' komandu, pateicoties abu komandu labajai spēlei pēdējo gadu laikā. Mačus starp abām komandām sauc *Clásico del Sur* (dienvidu klasika).

Klubam ir komandas arī šādos sporta veidos: boksā, šahā, lauka hokejā, telpu futbolā, vingrošanā, rokasbumbā, skrituļslidošanā, tekvondo, tenisā un volejbolā.

## Sasniegumi

* **Primera División (1)**: 2009 Apertura

* **Copa de Honor Municipalidad de Buenos Aires (1)**: 1920

* **Primera B Nacional (3)**: 1992–93, 2000–01, 2013–14

* **División Intermedia (1)**: 1919

* **Segunda División / Primera B (7)**: 1899, 1900, 1912, 1939, 1946, 1962, 1973

## Ārējās saites

*
Barracas Central

***Club Atlético Barracas Central*** ir profesionāls Argentīnas futbola klubs no Barrakasas apgabala, Buenosairesas aglomerācijā, kas piedalās Argentīnas pirmajā divīzijā.

*Barracas Central* ir dibināts 1904. gadā un tas savas mājas spēles aizvada *[[Estadio Claudio Chiqui Tapia]]* stadionā, kurā ir 4 400 skatītāju vietas.

## Sasniegumi

* **División Intermedia (1)**: 1919
* **Primera B (1)**: 2018–19
* **Primera C (3)**: 1944, 1948, 2009–10
* **Primera D (3)**: 1974, 1981, 2003–04

## Ārējās saites

*
Club Atlético Belgrano

***Club Atlético Belgrano*** ir profesionāls Argentīnas sporta klubs no Kordovas. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

*Belgrano* tika dibināts 1905. gadā un tas savas mājas spēles aizvada *[[El Gigante de Alberdi]]* stadionā, kurā ir 30 000 skatītāju vietas.

## Sasniegumi

### Nacionālā līmenī

* **Primera Nacional (1)**: 2022

### Reģionālā līmenī

* **Liga Cordobesa de Fútbol (28)**: 1913, 1914, 1917, 1919, 1920, 1929, 1930, 1931, 1932, 1933, 1935, 1936, 1937, 1940, 1946, 1947, 1949, 1950, 1954, 1955, 1957, 1970, 1971, 1973, 1984, 1985, Cl 2003, 2013
* **Segunda División Liga Cordobesa (3)**: 1908, 1909, 1910
* **Unión Cordobesa de Fútbol (1)**: 1956
* **Primera División Asociación Cordobesa (2)**: 1984, 1985
* **Campeonato Provincial Asociación Cordobesa (3)**: 1983, 1984, 1985
* **Torneo Regional de Córdoba (9)**: 1968, 1971, 1972, 1973, 1974, 1975, 1977, 1981, 1985
* **Torneo del Interior (1)**: 1985–86
* **Torneo Regional de AFA (8)**: 1968, 1971, 1972, 1973, 1974, 1975, 1977, 1981

## Ārējās saites

*
Central Córdoba de Santiago del Estero

***Club Atlético Central Córdoba*** ir profesionāls Argentīnas sporta klubs no Santjago del Estero. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

*Central Córdoba* 1919. gadā dibināja dzelzceļa darbinieki. Tas savas mājas spēles aizvada ''Estadio Alfredo Terrera'' stadionā, kurā ir 16 000 skatītāju vietas.

## Ārējās saites

* 
*
Testing

***Testing*** ir trešais amerikāņu repera *[[ASAP Rocky|A$AP Rocky]]* studijas albums. To 2018. gada 25. maijā izlaida *A$AP Worldwide*, *Polo Grounds Music* un *[[RCA Records]]*. Albumā piedalās viesmākslinieki, tostarp *Frank Ocean*, *[[Kid Cudi]]*, *Skepta*, *[[Frenčs Montāna|French Montana]]*, *Kodak Black*, *Dev Hainss* un *FKA Twigs*. To galvenokārt producēja Hektors Delgado un pats *A$AP Rocky* kopā ar dažādiem augsta līmeņa ierakstu producentiem.

*Testing* atbalstīja divi singli: "ASAP Forever" un "Praise The Lord (Da Shine)", kā arī daudzi reklāmas singli. Albums saņēma kopumā pozitīvas kritiķu atsauksmes un debitēja ceturtajā vietā ASV *[[Billboard Tops|Billboard 200]]*, nopelnot 75 000 albumiem līdzvērtīgu vienību, no kurām 13 000 bija tikai pārdošanas apjomi, kļūstot par *A$AP Rocky* trešo albumu topa pirmajā pieciniekā pēc kārtas.

## Fons
2017. gada septembrī *A$AP Rocky* paziņoja par jauna albuma izdošanu, kas sākotnēji bija paredzēta 2017. gada beigās. Iepriekšējā mēnesī *A$AP Rocky* izlaida *Cozy Tapes Vol. 2: Too Cozy* kā repa kolektīva *A$AP Mob*.

2018. gada janvārī albuma nosaukums tika slepeni atstāts zem *[[SoundCloud]]* dziesmu aprakstiem, līdz tas 2018. gada maijā tika oficiāli apstiprināts. Intervijā *GQ* *A$AP Rocky* sacīja: "Mans jaunais albums patiešām ir par jaunu skaņu testēšanu. Cilvēki baidās pārbaudīt jaunas skaņas, tāpēc viņi iet ar to, kas ir aktuāls, jo tas ir viegli izdarāms.  Cilvēki vairāk rūpējas par to, jo aiz tā ir lielāka demogrāfija vai garantēta demogrāfija. Man labāk patīk eksperimentēt, lai mans pulks aug kopā ar mani un sasniedz jaunus cilvēkus. Es ne tikai repoju, bet arī veidoju mūziku. Tāpēc tas prasa laiku. Šīs skaņas pārstāv mani."

Albuma vāka noformējums tika atklāts 2018. gada 21. maijā, savukārt dziesmu saraksts tika paziņots trīs dienas vēlāk.
Aru salas

**Aru salas** () ir salu grupa Indonēzijā. Administratīvi ietilpst Moluku provincē, veido atsevišķu Aru salu apriņķi. Ģeogrāfiski salas tiek pieskaitītas Moluku salām, ģeoloģiski — Austrālijas kontinentam, jo izvietojušās uz Austrālijas plātnes, bet etnogrāfiski pieskaitāmas Melanēzijai.

## Ģeogrāfija
Salas izvietojušās Indonēzijas dienvidaustrumos Arafuru jūrā. Sastāv no 95 salām; galvenās izvietojušās ciešā grupā, ko atdala dabiski meandrējoši šaurumi. Lielākās salas ir Tranana (2149 km²), Kobrora (1723 km²), Vokama (1604 km²), Maikoora (398 km²), Koba (386 km²) un Kola (270 km²). Austrumos un rietumos no galvenās grupas ir mazākas salas — Penambulai, Vorkai, Bauna, Apara, Udžira un citas. Vamaras salā Vokamas rietumu piekrastē atrodas apriņķa centrs un arhipelāga lielākā pilsēta Dobo. Salu reljefs līdzens. Valda tropiskais klimats. Ainavā dominē tropiskie lietusmeži, sastopamas savannas, piekrastēs — mangrovju audzes.

## Iedzīvotāji
Lielākā daļa iedzīvotāju ir jauktas austronēziešu un papuasu cilmes. 14 no arhipelāgā runātajām valodāsm ir aborigēnas Aru salām. Lielākā daļa iedzīvotāju ir kristieši (protestanti 59,8%, katoļi 9,3%), bet ap trešdaļu — musulmaņi (30%).

## Atsauces

## Ārējās saites
Sirdsklauves

**Sirdsklauves** ir cilvēka uztvertas sirdsdarbības novirzes, ko raksturo sirds muskuļa kontrakciju apzināšanās krūškurvī, ko raksturo arī smagi, ātri un/vai neregulāri sirds sitieni.

Simptomi ir ātra pulsācija, neparasti ātra vai neregulāra sirdsdarbība. Sirdsklauves ir sensors simptoms, un to bieži raksturo kā izlaistu sitienu, strauju plandīšanos krūtīs, sitienu sajūtu krūtīs vai kaklā vai sitienu krūšu kurvī.

Sirdsklauves var būt saistītas ar trauksmi un ne vienmēr norāda uz sirds strukturālām vai funkcionālām novirzēm, bet tas var būt simptoms, ko izraisa ātra vai neregulāra sirdsdarbība. Sirdsklauves var būt intermitējošas un ar mainīgu biežumu un ilgumu, vai arī nepārtrauktas. Saistītie simptomi ir reibonis, elpas trūkums, svīšana, galvassāpes un sāpes krūtīs.

Sirdsklauves var būt saistītas ar koronāro sirds slimību, hipertireozi, slimībām, kas ietekmē sirds muskuli, piemēram, hipertrofisku kardiomiopātija, slimībām, kas izraisa zemu skābekļa līmeni asinīs, piemēram, astmu un emfizēmu; iepriekšējā krūšu kurvja operācija; nieru slimība; asiņu zudums un sāpes; anēmija; medikamenti, piemēram, antidepresanti, statīni, alkohols, nikotīns, kofeīns, kokaīns un amfetamīni; magnija, kālija un kalcija elektrolītu līdzsvara traucējumi; un uzturvielu, piemēram, taurīna, arginīna, dzelzs, <sub>B12</sub> vitamīna trūkums.

## Pazīmes un simptomi

Trīs plaši izplatīti *sirdsklauves* apraksti ir "flip-flop" (vai "*stop un start*"), ko bieži izraisa priekšlaicīga priekškambara vai kambara kontrakcija, ar uztverto "stop" no pauzes pēc kontrakcijas un "start" no sekojošas spēcīgās kontrakcijas; strauja "plandīšanās krūtīs", ar regulāru "plandīšanos", kas liecina par supraventrikulārām vai ventrikulārām aritmijām (ieskaitot sinusa tahikardiju) un neregulāru "plandīšanos", kas liecina par priekškambaru mirdzēšanu (ātriju fibrilācija), priekškambaru plandīšanos vai tahikardiju ar mainīgu blokādi; un "dauzīšanos kaklā" vai kakla pulsācijas, ko bieži izraisa *A viļņi* jūga vēnā, pulsācijas, kas rodas, kad labais priekškambaris saraujas pret slēgtu trīsviru vārstu.

Sirdsklauves, kas saistītas ar sāpēm krūtīs, liecina par koronāro artēriju slimību, vai, ja sāpes krūtīs tiek mazinātas, noliecoties uz priekšu, ir aizdomas par perikarda slimību. Sirdsklauves, kas saistītas ar reiboni, ģīboni vai gandrīz ģīboni, liecina par zemu asinsspiedienu un var liecināt par dzīvībai bīstamu patoloģisku sirds ritmu. Sirdsklauves, kas regulāri rodas slodzes laikā, liecina par no sirdsdarbības ātruma-atkarīgu papildus vadīšanas ceļu vai hipertrofisku kardiomiopātiju. Ja pirmajā vizītē ārsts nevar atrast labdabīgu šo simptomu cēloni, var būt nepieciešama ambulatorā uzraudzība vai ilgstoša sirds uzraudzība slimnīcā. Sirdsklauves izraisa arī nekardiāli simptomi, jo tās var izraisīt normāla sirds, kas reaģē uz vielmaiņas vai iekaisuma stāvokli. Svara zudums liecina par hipertireozi. Sirdsklauves var izraisīt vemšana vai caureja, kas izraisa elektrolītu traucējumus un hipovolēmiju. Hiperventilācija, roku tirpšana un nervozitāte ir izplatīta parādība, ja sirdsklauves cēlonis ir trauksme vai panikas traucējumi.

## Atsauces
Specialitāte (medicīna)

**Medicīnas specialitāte** ir medicīnas prakses nozare, kas ir vērsta uz noteiktu pacientu grupu, slimībām, prasmēm vai filozofiju. Kā piemērus var minēt tās medicīnas nozares, kas nodarbojas tikai ar bērniem (pediatrija), vēzi (onkoloģija), laboratorijas medicīnu (patoloģija) vai primāro aprūpi (ģimenes medicīna). Pēc medicīnas skolas vai citas pamatapmācības pabeigšanas ārsti vai ķirurgi un citi klīnicisti parasti turpina savu medicīnisko izglītību noteiktā medicīnas specialitātē, pabeidzot vairāku gadu rezidentūru, lai kļūtu par speciālistu.

## Atsauces
Diferenciāldiagnoze

Veselības aprūpē **diferenciāldiagnoze** (saīsināti, ) ir pacienta vēstures analīzes un fiziskās izmeklēšanas metode, lai noteiktu pareizu diagnozi. Tas ietver noteiktas slimības vai stāvokļa nošķiršanu no citiem, kam ir līdzīgas klīniskas pazīmes. Klīnicisti izmanto diferenciāldiagnostikas procedūras, lai diagnosticētu konkrēto pacienta slimību vai, vismaz, lai ņemtu vērā jebkādus tūlītējus dzīvībai bīstamus apstākļus. Bieži katru atsevišķo iespējamās slimības variantu sauc par diferenciāldiagnozi (piemēram, akūts bronhīts var būt diferenciāldiagnoze klepus novērtēšanā, pat ja galīgā diagnoze ir saaukstēšanās).

## Atsauces
Priekšindoeiropiešu valodas

thumb|Priekšindoeiropiešu (paleoinoeiropiešu) un (proto)indoeiropiešu pirmvalodas izplatība (ap 3000. gadu p.m.ē.)

**Priekšindoeiropiešu valodas** jeb **pirmsindoeiropiešu valodas** ir neidentificējamu valodu grupa, kurā runāja Eiropas, daļēji arī Āzijas iedzīvotāji pirms indoeiropiešu pirmvalodā runājošo cilšu ierašanās. Uzskata, ka priekšindoeiropiešu valodu substrāts ir ietekmējis daudzas indoeiropiešu valodas gan vārdu krājuma, gan gramatikas ziņā. Vienīgās Eiropā saglabājušās pirmsindoeiropiešu valodas ir basku valoda un Kaukāza valodas, bet Āzijā dravīdu valodas.

Mūsdienu indoeiropiešu valodās var atrast vārdus un elementus, kuru izcelsme nav izskaidrojama, pamatojoties uz indoeiropiešu saknēm. Pastāv teorijas, ka priekšindoeiropiešu valodas un kultūras ir ietekmējušas indoeiropiešu valodas un kultūras. Šo teoriju pamatā ir valodu salīdzinājumi, arheoloģisko atradumu analīze un vēsturisko avotu izpēte.

## Atsauces

## Ārējās saites
Ežurgu alas

**Ežurgu alas** jeb **Ķurmraga alas** ir alas Limbažu novada Liepupes pagastā. Tās atrodas Rīgas līča pieksrastē esošajās Ežurgu klintīs, izveidojušās sarkanajā un baltajā devona smilšakmenī. Ap 2005. gadu klintīs bija izveidojušās 10 alas, bet 2005. gada janvāra vētras dēļ klinšu izskats ievērojami izmainījās.

Viena no Ežurgu klinšu alām bija kupolveidīgā **Kurmju ala**, kuru līdz 2005. gada janvāra vētrai uzskatīja par iespaidīgāko alu Vidzemes jūrmalā.

## Atsauces
Dāvis Geks

**Dāvis Geks** (dzimis  Bauskā) ir latviešu basketbolists, spēlē uzbrūkošā aizsarga pozīcijā. 2025. gadā pārstāv Islandes klubu *[[Tindastoll]]*. Iepriekš spēlējis dažādos klubos, tostarp vairākas sezonas pārstāvējis Latvijas vadošo klubu VEF Rīga, kura sastāvā 2013. gadā kļuvis par Latvijas Basketbola līgas (LBL) čempionu. Spēlētāja karjeras laikā D. Geks ir izcēlies kā izcili precīzs trīspunktu metienu speciālists.

## Karjera
Basketbolā trenēties sācis Iecavā, bet pēc tam pārcēlies uz Rīgu, kur trenējies un spēlējis LJBL Basketbola skolas "Rīga" komandās BJBS Rīga un VEF skola. 2014. gadā atzīts par LJBL U19 grupas finālturnīra vērtīgāko spēlētāju.

Pieaugušo basketbolā jau agri nonācis VEF Rīga sistēmā, kur aizvadījis vairākus gadus. Kļuvis par 2012.—2013. gada LBL sezonas čempionu VEF sastāvā. Latvijas Basketbola līgā pārstāvējis arī Valmieras, Jelgavas, Liepājas komandas un BK Barons. Pirmais ārvalstu klubs D. Geka karjerā bija *[[Oviedo CB]]* Spānijas otrajā līgā (*[[LEB Oro]]*).

2022.—2023. gada sezonu sāka Igaunijas komandā Pērnavas "Sadam", bet pēc tam, kad komanda izstājās no Eiropas līmeņa turnīra, pārcēlās uz citu Latvijas—Igaunijas Basketbola līgas komandu BK Liepāja, ko bija jau pārstāvējis pāris sezonas iepriekš. Sezonas turpinājumā D. Geks noslēdza līgumu ar Islandes klubu *[[Tindastoll]]*, ar kuru sezonas noslēgumā kļuva par valsts čempioniem, izcīnot kluba vēsturē pirmo čempiontitulu. 2025. gadā ieguvis Islandes pilsonību, līdz ar to nacionālajā čempionātā tiek uzskatīts par vietējo spēlētāju, ko neskar ārzemnieku skaita ierobežojums.

D. Geks ir spēlējis Latvijas U-16, U-18 un U-20 izlasē. 2013. gadā Nikolaja Mazura vadītās U-18 izlases sastāvā izcīnīja 4. vietu U-18 čempionātā, kas notika Latvijā.

Bijis Latvijas basketbola izlases sastāvā, taču pārstāvējis to tikai pārbaudes spēlē 2021. gadā.

## Atsauces

## Ārējās saites
Tomasa Krauna afēra

**"Tomasa Krauna afēra"** () var būt:

* "Tomasa Krauna afēra" — 1968. gada ASV zādzību filma
* "Tomasa Krauna afēra" — 1999. gada ASV zādzību filma
Club Atlético Colón

***Club Atlético Colón de Santa Fe*** ir profesionāls Argentīnas sporta klubs no Santafē. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

*Colón* dibināja 1905. gadā un tas savas mājas spēles aizvada *[[Estadio Brigadier General Estanislao López]]* stadionā, kurā ir 40 000 skatītāju vietas.

Klubam ir komandas arī šādos sporta veidos: basketbolā, volejbolā, lauka hokejā, sieviešu futbolā, boksā, zāles futbolā un peldēšanā.

## Sasniegumi

* **Copa de la Liga Profesional (1)**: 2021
* **Primera B (1)**: 1965
* **Torneo de Honor**: 1950

## Ārējās saites

*
Defensa y Justicia

***Club Social y Deportivo Defensa y Justicia***, pazīstams kā ***Defensa y Justicia***, ir profesionāls Argentīnas futbola klubs no Florensio Varelas, Buenosairesas aglomerācijā. Klubs piedalās Argentīnas pirmajā divīzijā.

*Defensa y Justicia* ir dibināts 1935. gadā un tas savas mājas spēles aizvada *[[Estadio Norberto "Tito" Tomaghello]]* stadionā, kurā ir 10 500 skatītāju vietas.

Klubs nekad nav uzvarējis Argentīnas augstākajā futbola līgā, tomēr 2020. gadā tas uzvarēja starptautiskajā turnīrā *[[Copa Sudamericana]]*, bet 2021. gadā *[[Recopa Sudamericana]]*.

## Sasniegumi

* **Primera B (1):** 1996–97
* **Primera C (1):** 1985
* **Primera D (1):** 1982
* **Copa Sudamericana (1):** 2020
* **Recopa Sudamericana (1):** 2021

## Ārējās saites

*
Godoy Cruz Antonio Tomba

***Club Deportivo Godoy Cruz Antonio Tomba***, pazīstams kā ***Godoy Cruz***, ir profesionāls Argentīnas sporta klubs no Godojkrusas. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.

Klubs ir dibināts 1921. gadā un tas savas mājas spēles aizvada ''Estadio Feliciano Gambarte'' stadionā, kurā ir 15 000 skatītāju vietas. Klubs ne reizi nav uzvarējis Argentīnas augstākajā futbola līgā.

Klubam ir komandas arī šādos sporta veidos: basketbolā, rokasbumbā, lauka hokejā, tenisā un volejbolā.

## Sasniegumi

* **Primera B Nacional (2)**: 2005–06

* **Regional Tournament (1)**: 1993–94
* **Mendoza Football League (12)**: 1944, 1947, 1950, 1951, 1954, 1968, 1987 A, 1989, 1989-A, 1990, 1993-C, 1993-A.

## Ārējās saites

*
Transleitānija

**Transleitānija**, (ungāru: *Lajtántúl*, vācu*: Transleithanien*) oficiālais nosaukums **Svētā Stefana Ungārijas kroņa zemes** (ungāru: *Magyar Szent Korona Országai*, vācu: *Länder der heiligen ungarischen Stephanskrone*) bija nosaukums vienai no divām galvenajām Austroungārijas daļām no 1867. līdz 1918. gadam. Transleitānija aptvēra zemes, kas bija tieši pakļautas Ungārijas karaļa kronim, bet Cisleitānija — Austrijas imperatora kronim pakļautās zemes.

## Nosaukuma izcelsme
Leitas upe kopš 1867. gada kompromisa sadalīja Austroungāriju divās lielās daļās pēc Leitas nosaukuma — Cisleitānijā (*šaipus Leitas*, Austrijas daļā) un Transleitānijā (*otrpus Leitas*, Ungārijas daļā).

## Valsts sastāvdaļas
Transleitānijā ietilpa:

* Fiumes pilsēta, tagad Rijeka
* Horvātijas un Slavonijas karaliste (centrs Agrama, tagad Zagreba)
* Ungārijas Karaliste (*Magyar Királyság*) (centrs Budapešta)

### Pēc 1918. gada
Valstis, kuras ieguva teritorijas no Transleitānijas:

* Polija (neatkarīga no 1918. gada 11. novembra) — mazu daļu no slovāku apdzīvotās teritorijas
* Čehoslovākija (pasludināja neatkarību 1918. gada 28. oktobrī) — lielāko daļu slovāku apdzīvotās teritorijas
* Rumānija — 1918. gada 1. decembrī pievienoja Transilvāniju
* Serbu, Horvātu un Slovēņu karaliste (no 1929. gada Dienvidslāvija) — 1918. gada 1. decembrī pievienoja Vojvodinu, Horvātiju un Slavoniju
* Itālija — ieguva Fiumes pilsētu (tagad Rijeka)

## Transleitānijas teritorija mūsdienās

* Austrija — Burgenlande
* Ungārija — visa valsts
* Slovākija — visa valsts
* Horvātija — Centrālhorvātija un Slavonija
* Serbija — Vojvodina
* Polija — maza teritorija Mazpolijas vojevodistē
* Rumānija — Transilvānija
* Slovēnija — Prekmurje
* Ukraina — Aizkarpatu apgabals

## Atsauces
Stērdžiss

**Stērdžiss** var būt:

* Džons Stērdžiss (*John Sturges*; 1910—1992), amerikāņu kinorežisors;
* Prestons Stērdžiss (*Preston Sturges*; 1898—1959), amerikāņu dramaturgs, kinorežisors un scenārists.
Riska faktors

Epidemioloģijā **riska faktors** vai **noteicošais faktors** ir mainīgs lielums, kas saistīts ar paaugstinātu slimības vai infekcijas risku.

## Atsauces
Sabiedroto okupētā Vācija

Visu Vācijas teritoriju sabiedrotie okupēja kopš Berlīnes deklarācijas pasludināšanas 1945. gada 5. jūnijā līdz Rietumvācijas izveidošanai 1949. gada 23. maijā. Pēc tam, kad nacistiskā Vācija padevās sabiedroto karaspēkam un sabruka 1945. gada 8. maijā, četras sabiedroto lielvalstis (ASV, Apvienotā Karaliste, Padomju Savienība un Francija) Berlīnes deklarācijā 1945. gada 5. jūnijā apliecināja kopīgu varu un suverenitāti pār okupēto Vāciju ar Sabiedroto kontroles padomi.

Potsdamas konferencē 1945. gada 1. augustā tika noteikta jauna Vācijas austrumu robeža, piešķirot Polijai un Padomju Savienībai visus Vācijas reģionus uz austrumiem no Oderas—Neises līnijas un sadalīja atlikušo Vācijas teritoriju četrās okupācijas zonās ASV, Apvienotās Karalistes, Francijas un Padomju Savienības pakļautībā.

Lai gan trīs sabiedroto lielvaras (ASV, Apvienotā Karaliste un Padomju Savienība) iepriekš vienojās par Vācijas okupāciju, sadalīšanu un jaunajām robežām 1943. gada Teherānas konferencē, par četrām okupācijas zonām vienojās tikai 1945. gada februāra Jaltas konferencē.

Visas Austrijas un Čehoslovākijas teritorijas, kuras Vācija anektēja, tika atdotas atpakaļ šīm valstīm. Lietuvas Klaipēdas apgabalu, ko īsi pirms kara Vācija anektēja, 1945. gadā anektēja Padomju Savienība un nodeva Lietuvas PSR. Visas Beļģijas, Francijas, Itālijas, Luksemburgas, Polijas un Dienvidslāvijas teritorijas, kuras Vācija kara laikā okupēja un anektēja, tika atdotas atpakaļ.

## Skatīt arī
* ASV okupācijas zona Vācijā
* Britu okupācijas zona Vācijā
* Francijas okupācijas zona Vācijā
* Padomju okupācijas zona Vācijā

## Atsauces

## Ārējās saites
Psammosteus maeandrinus

***Psammosteus maeandrinus*** ir psammosteīdu dzimtas bezžokļaiņu suga, kas dzīvoja devona periodā galvenā devona lauka teritorijā. Sugai nosaukumu deva amerikāņu dabaszinātnieks Luijs Agasi 1840. gadā kā *Placosteus maeandrinus*, bet aprakstīja to 1844. gadā. Sugas holotips ir branhiālās plātnes fragments no Sjasas upes atseguma ap 40 km uz dienvidiem no Novojas Ladogas, sņetogras slāņiem (Pļaviņu svīta). Nosaukums *Ps. maeandrinus* nozīmē meandrains (no Meandras upes Mazāzijā) sakarā ar dentīna valnīšu lokainajām formām uz branhiālās plātnes. Suga bija izplatīta frānas stāvā, pļaviņu svītā (sņetogoras slāņos) pie Andomas kalna, Svirjas, Pidmas, Ojatas upju krastos pie Vačukincu un Ņižņejas Podgorjas ciemiem, Sjasas upes krastā starp Moncevu un Kulakovu, Volhovas krastos starp Petropavlovsku un Gostinopolji, Veļikajas krastos lejpus Pleskavas (Šņetas kalns un Piskoviči), Ostenkas krastos uz ziemeļiem no Pleskavas, pie Vastselīnas Igaunijas dienvidaustrumos un Daugavas krastos pie Kokneses un Pļaviņām, Latvijā.

## Apraksts
Branhiālās plātnes ir plānas, plakanas, ar samērā platu pamatni, kas pakāpeniski sašaurinās virzienā uz distālo galu, apakšdaļā ieliektas, ar priekšējo malu noliektas uz leju. Plātnes liela daļa ir klāta ar ādas zobiem, kas saplūst ķīlīšos, kuri, izņemot proksimālo daļu, ir orientēti paralēli plātnes garenasij.

## Salīdzinājums
*Ps. maeandrinus* ir viena no trijām šīs ģints sugām, kam ādas zobi daudzmaz saplūst ķīlīšos, kuri priekšējā malā orientēti paralēli šai malai, bet aizmugurējā malā var būt slīpi vai pat perpendikulāri tai. Tos varētu aprakstīt kā tādus, kas 45° leņķī atiet no ornamentētās daļas priekšējā stūra. *[[Psammosteus bergi]]* sugai zobiņi pilnīgāk saplūst ķīlīšos, un tie ir gludāki ar sīkiem zobiņiem. Savukārt, *[[Psammosteus praecursor]]* sugai gluži otrādi zobiņu saplūšana ķīlīšos ir mazāk attīstīta, īpaši plātnes proksimālajā daļā, kur zobiņi ir primitīvāki. Un tomēr atsevišķi *Ps. maeandrinus* un *Ps. praecursor* sugu fragmenti, īpaši branhialo plātņu distālajā daļā, ir galīgi neatšķirami viena no otras, kā rezultātā *Ps. maeandrinus* tika kļūdaini iekļauts arī amatas svītas sastāvā. *Ps. praecursor* atšķiras ar branhiālo plātņu straujāku paplašināšanos virzienā no distālā gala uz pamatni, kas ir garāka, nekā *Ps. maeandrinus*, un tai ir mazāks ornamentētās daļas salīdzinājumā ar neornamentēto pamatni. Atsevišķi *Ps. maeandrinus* ādas zobi var būt neatšķirami no *[[Pammosteus megaloperyx]]* zobiem, taču šo sugu plātņu fragmenti ir labi atšķirami.

## Atsauces